|  |  |
| --- | --- |
| **Referent:**    Morten Vilstrup , Sekretær  **Fraværende:**  Ebbe Høffner, Medlem | **Deltagere fra Bestyrelsen:**  Mikael Erthmann, Formand  Henrik Ejby Bidstrup, Næstformand  Niels Græm, Kasserer  Anne Helms Vibe, Michael Vilhelmsen, Vejformand |

|  |  |  |
| --- | --- | --- |
|  | **Dagsorden** | **Referat** |
| 0 | Valg af dirigent | Erik Arvin, Lokvejen 15 - blev valgt med stor applaus.  Det blev herefter konstateret, at Generalforsamlingen var lovligt indkaldt, og at den foreviste dagsorden fulgte vedtægterne.  Erik Arvin henstillede til, at generalforsamlingen blev afviklet til alles glæde og opfordrede til, at man når man talte, opgav navn og adresse, så dette kunne føres ind i referatet, og at man talte både højt og tydeligt. |
| 1 | Bestyrelsens beretning  / Mikael Ertmann - Formand | Beretningen blev godkendt.  Spørgsmål til diverse punkter under beretningen:  Vedr. Mobildækning.  Jørgen Tang Jensen, Bondeager 9: Hvad sker der med teledækningen? Skal vi som Grundejerforening presse på, at der kommer en positiv udvikling med bedre dækning i området?  Bestyrelsen lover at kontakte YouSee for at høre om planer for bedre mobildækning.  Der pågår opstilling og idriftsættelse af YouSee’s mikrocentraler, som giver bredbåndsdækning 10MB/30MB via telefonledningen. Nogle medlemmer fra salen havde gode erfaringer med denne forbindelse.  Svend Poulsen, Bondeager 6. spørger, om der er ‘gang i noget med generel kloakering i området’ pga. det gravearbejde, der er foregået.  Bestyrelsen har ikke kendskab til, at der er gang i andet end Halsnæs Forsynings projekt med omlægning af spildevand fra Hundesteds rensningsværk til Melby rensningsværk.  Kirsten Albrechtsen, Hesseløvej 48:  Støjbegrænsninger – harmonerer ikke med Halsnæs Kommunes retningslinjer.  Mikael henviste til, at punktet håndteres under dagsordenens pkt. 5 |
| 2 | Forelæggelse af regnskab  / Bent Dørge - Kasserer | Regnskab blev vist og gennemgået af afgående kasserer Bent Dørge.  Regnskabet gav anledning til et enkelt spørgsmål.  Leif Ibsen - Titanbakke 18. Undrer sig over, at der kan bruges så stort et beløb til bænke.  Steen Mikkelsen, Møllerager 2 mener i øvrigt, at bænkene er Halsnæs Kommunes ansvar/ejendom, da lignende bænke er opstillet på pladsen foran Gubben.  Mikael Ertmann redegjorde detaljeret for processen med renovering af bænkene, samt trappen ned til vandet. Bænkene er placeret på en krævende plads, og de skulle gerne blive der efter stormvejr. Det er desværre også en dyr konstruktion, men den er ikke fundet urimeligt dyr.  En anden ekstraordinær post er omkostning til nyt system Klubmodul. Se senere.  Erik Arvin påpegede, at regnskabet var blevet revideret den 28/5, og Generalforsamlingen godkendte herefter regnskabet. |
| 3 | Budget for kommende regnskabsår  / Niels Græm - Kasserer   1. Særligt bidrag til træfældning 2. Generel træfældningskampagne | Nyvalgt Kasserer Niels Græm gennemgik budgettet for det kommende år.  Et specielt punkt er bestyrelsens forslag om afsættelse af DKK 20.000 til specielle træer/forhold, som vil tjene en større sags tjeneste at få fjernet, men hvor enkelte grundejere ikke magter at gøre det. Midler fra denne pulje søges via indsendelse af ansøgning eller på opfordring fra bestyrelsen.  Ligeledes vil der fremover optræde en fast post til licens til nyt administrativt system, Klubmodul.  Morten Vilstrup gennemgik tilbud om træfældning, som bestyrelsen har iværksat. Et professionelt firma Stub & Gren vil stå til rådighed 2 lørdage i efteråret for gennemgang af de enkelte medlemmers ønsker og behov. Information om kampagnen bliver lagt tilgængelig for medlemmerne via blog og ny hjemmeside. |
| 4 | Kontingent kommende år   1. Nyt medlemssystem – Klubmodul | Forslag om fastholdelse af nuværende kontingent på DKK 300/år for alm. medlemmer og kr. 100/år for medlemmer med vejlaug.  Dette blev vedtaget.  Henrik Ejby Bidstrup gennemgik det nye administrative system, som bestyrelsen ønsker at bruge med følgende overordnede begrundelser:   * Opfyldelse af ny Persondata forordning * Medlemskommunikation / dialog skal fungere bedre * Kontingentbetaling skal være nemmere * Information fra bestyrelsen skal nå alle, som ønsker det * Regnskab skal være nemmere * Bedre medlemskartotek.   Når systemet er klart, vil bestyrelsen sørge for omhyggelige vejledninger til medlemmer om registrering i systemet, ligesom den vil være behjælpelig med at hjælpe de enkelte medlemmer, for hvem det stadig volder problemer. Bestyrelsen håber på, at medlemmerne vil tage systemet til sig og investere den smule tid, der er nødvendigt for samlet set at få et moderne system med mange nødvendige funktioner.  Medlemmer skal oprette sig i efteråret med kontingent kr. 1 for resten af året.  Kontingent for 2019 vil så trækkes pr. 1/1 2019.  En ide om at tilbyde lavere kontingent ved hurtig oprettelse vil bestyrelsen tage til efterretning.  Jørgen Tang Jensen, Bondeager 11 ønskede at vide, om systemet var et standardsystem eller lavet specielt.  Henrik Bidstrup forsikrede, at systemet er et standardsystem, som primært er udviklet til sportsklubber, men har fundet stor udbredelse i foreningsverdenen.  Steen Nielsen – Hesseløvej 39 påpeger at betaling via kort kan give problemer, når kreditkort udløber og ønsker at vide, om der er andre muligheder.  Henrik Bidstrup fortalte, at man var bekendt med dette problem, men at det var vurderet som et mindre problem.  Steen Nielsen spørger, om en komplet medlemsliste bliver tilgængelig i det nye system, så man kan skrive til direkte fra medlem til medlem?  Bestyrelsen lovede at kigge på denne mulighed sammen med systemleverandøren.  Tidl. kasserer Bent Dørge spørger, om systemet kan håndtere kommunikation med Ejendomsmæglere, og Henrik viser, hvor denne information ligger i systemet.  Systemet skal generelt være et åbent system med information til både medlemmer og ikke-medlemmer.  Forum – dvs. debat skal selvfølgelig kun være for medlemmer, og bestyrelsen overvejer hvilke andre områder, der skal være forbeholdt betalende medlemmer.  Jørgen Thomsen, Møller Ager 22:  Kan man gøre noget via Facebook, så man kan kommunikere med ikke-medlemmer?  Bestyrelsen har ikke tænkt i denne retning, men vil tage spørgsmålet til efterretning. |
| 5 | Fællesskabsprincipper – gennemgang og debat  / Michael Ertmann | Der var ikke indkommet forslag til behandling fra medlemmer.  Michael Ertmann gennemgik bestyrelsens forslag til overordnede Fællesskabsprincipper for foreningens medlemmer, som var sendt ud sammen med indkaldelse til Generalforsamling.  Det blev understreget, at dokumentet skal være et levende dokument og skal have det primære formål at lette kommunikationen imellem gode naboer om forhold, som kan være svære at tale om.  Ligeledes er det tanken at der skal laves en lille folder, som kan bruges for de medlemmer, som lejer huset ud og som kan bruges af Ejendomsmægler, hvis et hus skal sælges.  Kommentarer:  Flere fra salen roste forslaget og bakkede fuldt op om både hensigt og indhold.  Svend Poulsen, Bondeager 6. Fantastisk godt initiativ. Spørger hvordan man skal forholde sig med skader, som uretmæssigt tilføres ens ejendom fra f.eks. et træ på en nabos grund?  Bestyrelsen opfordrede til at tage dialogen med den enkelte nabo og tale sig frem til en løsning. I sidste ende evt. tage kontakt til Halsnæs Kommune om mulighed for et Hegnssyn.  Leif - Titanbakken 18 havde hæftet sig ved, at regler for græsslåning/motorstøj var anderledes end den gamle gule folder. Ønsker at vide om vi kunne gå tilbage til den gamle regel?  Et hurtigt rundspørge iblandt fremmødte medlemmer afgjorde, at der er fordele/ulemper ved begge tidsrum, men at man beholder de nye grænser som foreslået i Fællesskabsprincipperne. Disse er samstemmende med Halsnæs Kommunes generelle retningslinjer:  9-16 på hverdage og 9-13 i weekenden.  Debatten endte med, at Generalforsamlingen vedtog at optage dokumentet som en god retningslinje for medlemmerne med nuværende indhold. |
| 6 | Valg til bestyrelsen: | Formand: Mikael Ertmann; På valg – genopstiller - VALGT  Næstformand: Henrik Ejby Bidstrup; På valg – genopstiller- VALGT  Vejformand: Anne Helms Vibe; På valg – genopstiller- VALGT  Kasserer: Niels Græm ; På valg - Genopstiller- VALGT  Revisor: Erik Arvin - Genopstiller- VALGT |
| 7 | Eventuelt | Steen Nielsen Hesseløvej 39 og Birgitte Pontoppidan, Sandvejen 30 er begge nabo til Forsvarets område.  Der spørges, om bestyrelsen er bekendt med planer for området, for man kan se, at der ’foregår’ noget.  Mikael Ertmann eller øvrige bestyrelse kender ikke noget til konkrete planer for området, men man er opmærksom på området – jvfr. beretningens gennemgang omkring YouSee’s forsøg på at opstille en ny mobilmast.    Der blev spurgt om de forskellige skiltesøjler, som er sat op på og ved diget.  Leif Christensen fra Digelauget svarede, at man i Digelauget er ved at finde ud af, hvordan der skal skiltes med henblik på at beskytte og bevare diget bedst muligt.  Som omtalt af Mikael Ertmann under beretningen foregår dette arbejde i samarbejde med Kikhavn Bylaug.  Forslag fra salen:  Kan man have en mikrofon til rådighed næste år til fremme af dialogen i salen? Mange kan have svært ved at høre de enkelte indlæg.  Bestyrelsen vil undersøge, om dette er en mulighed |